
IX.  volebné obdobie

Návrh

UZNESENIE 
NÁRODNEJ RADY SLOVENSKEJ REPUBLIKY

z ... 2026,

k pretrvávajúcemu porušovaniu ústavného zákona č. 493/2011 Z. z. o rozpočtovej zodpovednosti vládou Slovenskej republiky
[bookmark: _Hlk220053487]Národná rada Slovenskej republiky:
A. konštatuje, že dňa 22. novembra 2025 uplynula zákonná 24 mesačná lehota, počas ktorej bola vláda Slovenskej republiky oslobodená od povinnosti požiadať Národnú radu Slovenskej republiky o vyslovenie dôvery v súvislosti s výškou dlhu verejných financií, 
B. so znepokojením vníma, že vláda Slovenskej republiky sa po dobu viac ako 4 mesiacov nachádza v stave hrubého porušovania ústavného zákona č. 493/2011 Z. z. o rozpočtovej zodpovednosti,
C. dôrazne vyzýva vládu Slovenskej republiky, aby si bezodkladne splnila svoju ústavnú povinnosť a na najbližšom rokovaní vlády Slovenskej republiky požiadala Národnú radu Slovenskej republiky o vyslovenie dôvery. 

